Ένας λύκος εγκλωβίστηκε σε μάντρα σπιτιού, στο χωριό Καστανάς της Θεσσαλονίκης.

Υπεύθυνοι του Δήμου ειδοποιήθηκαν αρχικά για τον εγκλωβισμό ενός σκύλου αλλά όπως αποδείχθηκε λίγο αργότερα, επρόκειτο για λύκο που είχε κατέβει έως την κατοικημένη περιοχή- πιθανότατα σε αναζήτηση τροφής.

Εκτός κινδύνου ο λύκος

Κλιμάκιο της περιβαλλοντικής οργάνωσης «Αρκτούρος» έσπευσε στο σημείο και ανέλαβε την φροντίδα του ζώου.

Όπως έγινε γνωστό, η κατάσταση της υγείας του λύκου κρίνεται καλή και βρίσκεται εκτός κινδύνου.

Για την υπόθεση ειδοποιήθηκε επίσης το δασαρχείο και η πυροσβεστική. Φωτογραφία του ζώου ανάρτησε στο Facebook η ομάδα «Το Καταφύγιο των Κυνηγών». Στο στιγμιότυπο, ο λύκος φαίνεται να κρέμεται από τα πίσω πόδια του, ενώ το κεφάλι και ο λαιμός του ακουμπούν σε έναν πεσμένο κάδο σκουπιδιών.

Δείτε την φωτογραφία με τον λύκο πριν απεγκλωβιστεί